NCH พุ่งกระฉูด 13% รับกำไรปี 63 โตทะลัก 400% แถมหุ้นต่ำบุ๊ก!
NCH พุ่งกระฉูด 13% รับกำไรปี 63 โตทะลัก 400% แถมหุ้นต่ำบุ๊ก!
25 ก.พ. 2564

ผู้สื่อข่าวรายงานว่า บริษัท เอ็น. ซี. เฮ้าส์ซิ่ง จำกัด (มหาชน)  หรือ NCH ณ เวลา 10.38 น. อยู่ที่ระดับ 0.95 บาท บวก 0.11 บาท หรือ 13.10% ด้วยมูลค่าซื้อขาย 1.55 ล้านบาท คาดเก็งกำไรผลงานปี 2563 โตเด่นและราคาหุ้นต่ำมูลค่าหุ้นทางบัญชีที่ระดับ 2.12 บาท

โดย บริษัท เอ็น. ซี. เฮ้าส์ซิ่ง จำกัด (มหาชน)  หรือ NCH รายงานผลการดำเนินงานสิ้นสุดวันที่ 31 ธันวาคม 2563 มีกำไรสุทธิอยู่ที่ 115.28 ล้านบาท  เพิ่มขึ้น 429.50% จากช่วงเดียวกันของปีก่อนอยูที่ 21.77 ล้านบาท เนื่องจากรายได้รวมปี 2563 อยู่ที่ 1,793.20 ล้านบาท เพิ่มขึ้นจากปี 2562 มีรายได้รวม 1,252.83 ล้านบาท เพิ่มขึ้น 540.37 ล้านบาท หรือเพิ่มขึ้นร้อยละ 43.13
